**21-ва учебна седмица Домашна работа - 4 клас**

**Членуване на съществителните имена**

Членуваме съществителните имена, когато искаме да назовем нещо познато или вече споменато в текста. Например: Отидох на лекар. Лекарят ме прегледа. Купихме си къща. Къщата е голяма. Имам ново колело. Колелото е червено. В училище има деца и родители. Децата и родителите носят книги.

Определителния член, с който се членуват съществителните имена зависи от рода и числото на съществителното име.

|  |  |  |  |
| --- | --- | --- | --- |
| мъжки род | женски род | среден род | мн. число |
| пълен член: - ът - ят | кратък член: -а -я |  - та |  - то |  - та - те |

Когато съществителното име от мъжки род, единствено число е подлог в изречението ( върши действието), можем да го заменим с местоимението **той**. Тогава се членува с пълен член – ът; - ят. В останалите случаи се членува с кратък член – а; - я.

При членуване на съществителни имена от женски род, единствено число, които завършват на – т, се получава двойно – тт ( пролет + та= пролетта).

Моля, направете упражнения 5 и 6 на стр. 43 от Тетрадка № 1.

Моля, прочетете гладко стихотворенията „Майка ми” и „Моята учителка“ на стр.86-87 от Читанката.